Vroue op heterdaad betrap | Netwerk24
Vroue op heterdaad betrap
Dit was goeie spanwerk tussen die verskillende polisiekantore.
Moorreesburg-polisie het 1 September ’n klag van winkeldiefstal van Shoprite in Moorreesburg, ontvang.
Volgens sers. Nicolene Visagie, woordvoerder van Moorreesburg-polisie het die sekerheidswag vier vroue gewaar, waarvan een iets onder haar klere weggesteek het. Voor die sekerheidswag die verdagtes kon nader, het al vier vroue by die winkel uitgehardloop en in ’n voertuig geklim wat in die rigting van Riebeek-Wes gery het.
Een van die verdagtes kon dit nie betyds na die motor maak nie en is in hegtenis geneem.
Moorreesburg-polisie het onmiddellik Riebeek-Wes-polisie met ’n beskrywing van die verdagtes en hul voertuig gekontak waarna hulle die voertuig in die rigting van Wellington gewaar het.
Die verdagtes is kort daarna met die hulp van Paarl se K9-honde-eenheid in die Wellington-omgewing met gesteelde klere in hul besit in hegtenis geneem.
Die verdagtes is onderskeidelik 44, 23, 38 en 29 jaar oud en het gister op klag van diefstal in die Riebeek-Wes-landdroshof verskyn.
Hulle het ook aansoek vir borgtog gedoen.